Legend of Kawelo. yi 



A lohe o Kawelo i ka olelo a ke kiai, wikiwiki ae la ia i ke kiola i ka lau maia, 

 ma o a maanei ona. Ia Kawelo e ala ana a kiola, kahea mai la ke kanaka kiai ia loko 



a pail loa: 



E ! Ola hou o Kawelo ! 

 E ! Ola hou o Kawelo ! 



A lohe lakou i keia leo o ke kiai, huli mai la lakou e nana ia Kawelo, a ike lakou, kan 



mai la ka makau a me ka weliweli maluna o lakou. Ia wa i hoomaka hou ai lakou e kaua 



me Kawelo. A kokoke mai la o Kawelo, paha mai la ia no Kaeleha a me Aikanaka; 



penei ua paha la : 



E Kaeleha keiki a'u nei la, 

 I hanai maikai ia e a'u a nui ; 



ke aha ka'u hala i kipi ai oe, 



1 lalau ai oe i ka mea hope ole he kipi ? 

 Pau ke ola la i keia la. 



Make i ka makua la, 



la Kaweloleimakua. 



E Aikanaka e, 



Luahi au a Kawelo nei la; 



Eia ka la o ke koa, koa ia ; 



Ka la make, ka la ola ; 



Make paha auanei, ea? 



A waiho o Kawelo i ka paha ana, luku aku la ia ia lakou a pau loa i ka make, 

 aohe mea i koe. Alalia, puni hou o Kauai ia Kawelo, a noho alii iho la ia e like me ma- 

 mua, a hoi aku la ia i Hanamaulu e noho ai me kona mau makua, a me kana wahine. 



Maanei pau ka moolelo kaulana o Kawelo, a koe paha kekahi ma na keena opu o 

 ka lehulehu. 



